Publication: Magyar Közlöny
Issue: MK-2009-162 (Year: 2009, Number: 162)
Era: 2004-2010
Section: Aki ezt a szabályt megsérti, az egyes szabálysértésekrõl szóló 218/1999. (XII. 28.) Korm. rendelet 54. §-a szerinti
Paragraph Index: 542

Aki ezt a szabályt megsérti, az egyes szabálysértésekrõl szóló 218/1999. (XII. 28.) Korm. rendelet 54. §-a szerinti szabálysértést követi el, ahol is a várakozási szabályok megsértése esetén a rendõrség és a közterület-felügyelõ is helyszíni bírságot szabhat ki. A mai jogi szabályozás szerint tehát a gépjármûvel történõ díjfizetés nélküli várakozás szabálysértés, és nem a „szerzõdési szabadság” korlátozása vagy magánjogi deliktum. A közúton történõ várakozás szabályainak kikényszerítése ennek megfelelõen nem is történhet magánjogi eszközökkel. Természetesen a magántulajdonban álló várakozóhelyek – pl. a mélygarázsok vagy parkolóházak – jogi megítélése egészen más, mivel ezek nem „közutak”, igénybevételük nem is minõsül a KRESZ szerinti várakozásnak. (Ezen az sem változtat, hogy az ezeken belüli közlekedés rendjére általában a KRESZ szabályai alkalmazandók, mert itt a KRESZ szabályok érvényessége többnyire az üzleti feltételeken alapul.)

Source: https://magyarkozlony.hu/hivatalos-lapok/6f269acf101c490acbd0faddc7b29e32a09d8479/dokumentumok/49ea5cd7dc26cf8ce35dd59611e2f7fcf57ff432/letoltes